
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 188 


23 Σεπτεμβρίου 1997 


ΝΟΜΟΣ ΥΠ' ΑΡΙΘ. 2525 

Ενιαίο Λύκειο, πρόσβαση των αποφοίτων του στην Τρποβάθ- 
ρια Εκπαίδευση, αξιολόγηση του εκπαιδευτικού έργου και 
άλλες διατάξεις. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδϊδομε τον ακόλουθο νόμο που ψήφισε η Βουλή: 

Άρθρο 1 

Ενιαίο Λύκειο ^ 

1. Από το σχολικό έτος 1997-1998 καθιερώνεται ο 
θεσμός του Ενιαίου Λυκείου και αρχίζει σταδιακά η 

εφαρμογή του από την Α' Λυκείου. Σκοπός του Ενιαίου 
Λυκείου είναι: 

α) η παροχή γενικής παιδείας υψηλού επιπέδου, 
β) η ανάπτυξη των ικανοτήτων, της πρωτοβουλίας 
της δημιουργικότητας και της κριτικής σκέψης των^ 
μαθητών, 

Υ) η προσφορά στους μαθητές των απαραίτητων 
γνώσεων και εφοδίων για τη συνέχιση των σπουδών 
τους στην επόμενη εκπαιδευτική βαθμίδα και 
δ) η καλλιέργεια στους μαθητές δεξιοτήτων που θα 
τους διευκολύνουν την πρόσβαση, ύστερα από περαι¬ 
τέρω εξειδίκευση ή κατάρτιση, στην αγορά εργασίας. 

2. Στην Α τάξη του Ενιαίου Λυκείου εφαρμόζεται 
πρόγραμμα μαθημάτων γενικής παιδείας, κοινών για 
ολους τους μαθητές, Η Β' τάξη περιλαμβάνει τρεις 
κατευθύνσεις, θεωρητική, θετική και τεχνολογική. Στην 
τάξη αυτή διδάσκονται μαθήματα γενικής παιδείας, κοινά 
για όλους τους μαθητές, σε ποσοστό 60% μέχρι 65% 
επί του συνόλου του προγράμματος και μαθήματα κα¬ 
τεύθυνσης σε ποσοστό 35% μέχρι 40%. Στη Γ' τάξη 
καθεμία από τις τρεις κατευθύνσεις μπορεί να περι¬ 
λαμβάνει κύκλους σπουδών για τη διδασκαλία μαθημάτων 
επιλογής. Στην τάξη αυτή διδάσκονται μαθήματα γενικής 
παιδείας σε ποσοστό 50% μέχρι 55% επί του συνόλου 
του προγράμματος και μαθήματα επιλογής ανά κύκλο 
σπουδών σε ποσοστό 45% μέχρι 50%. 

3. Στα εσπερινά Ενιαία Λύκεια, τετραετούς φοίτησης 
η κατανομή του ωρολογίου και αναλυτικού προγράμμα- 


με απόφαση του Υπουργού Εθνικής ΠαιδείαΤκαιΤ™ 

Γ,ΖΓο”, ϋστερ ° απώ ε, °^ - 

4. Για την ίδρυση, συγχώνευση ή κατάργηση Ενιαίων 
Λυκείων εφαρμόζονται οι διατάξεις των άρθρων 8 49 
και 50 του ν.1566/1985 (ΦΕΚ 167 Α'). 

5 Στους αποφοίτους του Ενιαίου Λυκείου χορηγείται 
Απολυτήριο Ενιαίου Λυκείου, το οποίο παρέχει τη δυ¬ 
νατότητα: 1 2 3 

α) εγγραφής οτη ν Τριτοβάθμια Εκπαίδευση, 
β) απόκτησης επαγγελματικής εξειδίκευσης! μετά τη 
φοίτηση σε μεταλυκειακά ιδρύματα επαγγελματικής κα¬ 
τάρτισης. ^ 

6. Οι προϋποθέσεις λειτουργίας κατευθύνσεων στα 
Ενιαία Λύκεια καθορίζονται με απόφαση του Υπουργού 
εθνικής Παιδείας και Θρησκευμάτων. 

7. Κατά τα σχολικά έτη 1997-1998 και 1998-1999, 
οι Β και Γ τάξεις των Λυκείων, ανπστοιχα θα λει¬ 
τουργήσουν σύμφωνα με τις διατάξεις του ν 1566/1985 
όπως τροποποιήθηκαν και ισχύουν. 

8. Τα λειτουργούντα κατά την έναρξη ισχύος του 
παρόντος νόμου Γενικά, Κλασικά. Μουσικά, Τεχνικά - 
Επαγγελμαπκά (Τ.Ε.Λ.) και Ενιαία Πολυκλαδ,κά Λύκεια 
(Ε.Π.Λ.) μετατρέπονται σε Ενιαία Λύκεια. Εφόσον δεν 
εξασφαλίζονται οι απαραίτητες προϋποθέσεις λειτουρ¬ 
γίας. τα ως άνω Λύκεια λειτουργούν, κατά την πρώτη 
εξής 02 ™ αΠ ° ^ δημοσίευση Του παρόντος νόμου, ως 

α) Ενιαία Πολυκλαδικά Λύκεια, με Θεωρητική, Θετική 
και Τεχνολογική κατεύθυνση η 

κπ β) ο Γ ' νΐΚά Λύ Τ Καί Μθυσ,κά Λύκεια · Με Θεωρητική 
και Θεπκη κατεύθυνση 

Υ) Κλασικά Λύκεια, με Θεωρητική κατεύθυνση και 
^Ι^κά-Επαγνώ»™* ΛώΚ “°' Τ=Χ™»°Υ.κή 

9. Η αξιολόγηση των μαθητών του Λυκείου είναι 
αναπόσπαστο μέρος της διδακτικής διαδικασίας έχει 
ως στόχο να ελέγξει το βαθμό συγκράτησης πληρο¬ 
φοριών και γνώσεων, αλλά κυρίως να υιοθετήσει με- 
οδους και πρακτικές που αξιολογούν το βαθμό επί¬ 
τευξης των διδακτικών στόχων που έχουν τεθεί και 
των βασικών δεξιοτήτων, και συνδυάζει ποικίλες μορφές 

και τεχνικές για την επίτευξη έγκυρης, αξιόπιστης, 
αντικειμενικής και αδιάβλητης αποτίμησης των γνώσεων 
και δεξιοτήτων, χωρίς πρόσθετη εξεταστική επιβάρυνση. 
Ταυτόχρονα, προωθεί το θεσμό των συνθετικών δη¬ 
μιουργικών εργασιών με στόχο οι μαθητές να αναπτύσ¬ 
σουν τη δημιουργική και συνθετική τους ικανότητα και 
δίδει τη δυνατότητα ανατροφοδότησης της διδακτικής 
διαδικασίας. Με προεδρικό διάταγμα, που εκδίδεται με 
πρόταση του Υπουργού Εθνικής Παιδείας και Θρησκευ¬ 
μάτων, ύστερα από γνώμη του Παιδαγωγικού Ινστιτού¬ 
του, καθορίζεται ο τρόπος και η διαδικασία αξιολόγησης 
των μαθητών του Ενιαίου Λυκείου. 

10. Στο Ενιαίο Λύκειο εφαρμόζονται προγράμματα 
ενισχυτικής διδασκαλίας για μαθητές που παρουσιάζουν 
μαθησιακές δυσκολίες. Για τη λειτουργία των προγραμ¬ 
μάτων ενισχυτικής διδασκαλίας σε όλες τις τάξεις του 
Ενιαίου Λυκείου εφαρμόζονται κατά τα λοιπά οι διατάξεις 
του άρθρου 27 του ν. 1304/1962 (ΦΕΚ 144 Α'). όπως 
τροποποιήθηκαν και ισχύουν. 

11. Όπου στις κείμενες διατάξεις αναφέρεται Λύκειο 
παντός τύπου, νοείται το Ενιαίο Λύκειο. 

12 Με προεδρικό διατάγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
καθορίζονται θέματα που αφορούν στα αναλυτικά προ¬ 
γράμματα. στις κατευθύνσεις, στον τίτλο σπουδών και 
γενικά στον τρόπο λειτουργίας των Εκκλησιαστικών 
Λυκείων, καθώς επίσης και οι προϋποθέσεις πρόσβασης 
των αποφοίτων τους σε τμήματα της Τριτοβάθμιας 
Εκπαίδευσης. 

Άρθρο 2 

Πρόσβαση των κατόχων Απολυτηρίου 
Ενιαίου Λυκείου στην Τριτοβάθμια Εκπαίδευση 

1 Από το ακαδημαϊκό έτος 2000-2001 οι κάτοχοι 
του Απολυτηρίου Ενιαίου Λυκείου έχουν δικαίωμα πρόσ¬ 
βασης σε όλες τις σχολές και τα τμήματα της Τριτο¬ 
βάθμιας Εκπαίδευσης, καθώς και σε όλες τις σχολές 
που υπάγονται στο σύστημα των Γενικών Εξετάσεων, 
κατά τις διατάξεις του ν. 1351/1983 (ΦΕΚ 56 Α’), όπως 
τροποποιήθηκαν και ισχύουν. Από το ίδιο ακαδημαϊκό 
έτος καταργούνται οι εξετάσεις εισαγωγής στην Τρι¬ 
τοβάθμια Εκπαίδευση, καθώς και τα ειδικά ποσοστά 
εισαγωγής στα Τ.Ε.Ι. των αποφοίτων Τ.Ε.Λ., Ε.Π.Λ. και 
εσπερινών Γ.Ε.Λ. και η πρόσβαση σε αυτή γίνεται: 

α) στα ισχύοντα Προγράμματα Σπουδών (Π.Σ.) των 
Α.Ε.ί. και Τ.Ε.Ι. και άλλων σχολών που συμπεριλαμβά- 
νονται στο σύστημα των Γενικών Εξετάσεων, 
β) στα κατά την παράγραφο 6 Προγράμματα Σπουδών 
Επιλογής (Π.Σ.Ε.) των Α.Ε.Ι. και Τ.Ε.Ι.. 
γ) στο Ελληνικό Ανοικτό Πανεπιστήμιο (Ε.Α.Π.). 

2 Οι υποψήφιοι για εισαγωγή στα Προγράμματα Σπου¬ 
δών (Π.Σ.) καταθέτουν δήλωση προτίμησης για δύο καΤ 
ανώτατο όριο επιστημονικά πεδία και για συγκεκριμένα 
τμήματα ή προγράμματα σπουδών, μετά τη γνωστο¬ 
ποίηση του συνολικού αριθμού των μορίων που συγκε¬ 
ντρώνουν. Ως επιστημονικό πεδίο νοείται ένα σύνολο 
ομοειδών ή συγγενών γνωστικών αντικειμένων, που 
θεραπεύονται από αντίστοιχα τμήματα ή Π.Σ. . των 
Α.Ε.Ι. και Τ.Ε.Ι.. 

3 Οι προτεραιότητες ικανοποίησης των προτιμήσεων 
των υποψηφίων για συγκεκριμένα τμήματα, στα οποία 
δεν επαρκούν οι θέσεις, προσδιορίζονται από τα συ¬ 
νολικά μόρια του υποψηφίου. Τα μόρια αυτά προσδιο¬ 
ρίζονται από το βαθμό του Απολυτηρίου του Ενιαίου 


Λυκείου, από την επίδοση στη δοκιμασία δεξιοτήτων 
και τη βαθμολογία σε δύο μαθήματα της τελευταίας 
τάξης του Ενιαίου Λυκείου, που ορίζονται για κάθε 
επιστημονικό πεδίο, καθώς επίσης και από το χρονο 
αποφοίτησης από το Λύκειο. 

4. Όπου για την εισαγωγή σε συγκεκριμένες σχολές 
και τμήματο απαιτούνται επιδόσεις σε ειδικά μαθήματα 
ή δεξιότητες, διενεργούνται χωριστές εξετάσεις και 
δοκιμασίες, κατά τα ισχύοντα για τη διεξαγωγή των 
Γενικών Εξετάσεων. Με απόφαση του Υπουργού Εθνι¬ 
κής Παιδείας και Θρησκευμάτων, που εκδίδεται ύστερα 
από εισήγηση του Ιονίου Πανεπιστημίου και των Ανω- 
τάτων Σχολών Καλών Τεχνών, καθορίζονται το ειδικά 
μαθήματα, στα οποία εξετάζονται οι υποψήφιοι για τα 
Ιδρύματα αυτά, ο τρόπος εξέτασης τους και ο τρόπος 
υπολογισμού της βαθμολογίας στο μαθήματα αυτά για 
την εγγραφή τους. 

5. Με απόφαση του Υπουργού Εθνικής Παιδείας και 
Θρησκευμάτων καθορίζονται τα επιστημονικά πεδία, τα 
θέματα διεξαγωγής και αξιολόγησης της δοκιμασίας 
δεξιοτήτων, τα δύο μαθήματα της τελευταίας τάξης του 
Ενιαίου Λυκείου για κάθε επιστημονικό πεδίο, στα οποία 
η επίδοση των υποψηφίων λαμβάνεται υπόψη για τον 
προσδιορισμό του συνόλου των μορίων, ο τρόπος διε¬ 
ξαγωγής των εξετάσεων στα προσθετά ειδικά μαθήματα, 
οι συντελεστές υπολογισμού των μορίων της παραγρά¬ 
φου 3, ο τρόπος γνωστοποίησης του συνολικού αριθμού 
μορίων που συγκεντρώνουν οι υποψήφιοι, το περιεχό¬ 
μενο αυτών, ο τρόπος συγκέντρωσης και επεξεργασίας 
των δηλώσεων προτίμησης και ανακοίνωσης των πινά¬ 
κων εισαγωγής, η διαδικασία εγγραφής στα τμήματα 
Τριτοβάθμιας Εκπαίδευσης και κάθε άλλη σχετική λε¬ 
πτομέρεια. που αναφέρεται στην πρόσβαση κατόχων 
Απολυτηρίου Ενιαίου Λυκείου στα Π.Σ. ιριτοβάθμιας 
Εκπαίδευσης. 

6 α) Θεσμοθετούνται στα Α.Ε.Ι. καιΤ.Ε.Ι. Προγράμματα 
Σπουδών Επιλογής (Π.Σ.Ε.). Τα Π.Σ.Ε. διευρύνουν τις 
εκπαιδευτικές επιλογές και παράλληλα εισάγουν τη δια 
βίου κατάρτιση στην Τριτοβάθμια Εκπαίδευση, με έμφαση 
σε νέα γνωστικά αντικείμενα και στις διατμηματικές 
συνεργασίες. 

β) Αρμόδια όργανα για τη λειτουργία του Π.Σ.Ε. είναι 
η Συνέλευση, ο Πρόεδρος και ο Διευθυντής του Π.Σ.Ε.. 

γ) Τα Π.Σ.Ε. λειτουργούν παράλληλα με τα Π.Σ. στα 
Α.Ε.Ι. και Τ.Ε.Ι., αποτελούνται από συγκεκριμένο αριθμό 
μαθημάτων, λειτουργούν με απαιτήσεις ανάλογες εκεί¬ 
νων των Π.Σ. και οδηγούν σε πτυχίο Τριτοβάθμιας 
Εκπαίδευσης ή σε βεβαίωση σπουδών για όσους πα¬ 
ρακολουθούν μεμονωμένα μαθήματα, με την οποία πι¬ 
στοποιείται συγκεκριμένος αριθμός διδακτικών μονάδων. 

δ) Στα Π.Σ.Ε. γίνονται δεκτοί, Έλληνες ή αλλοδαποί, 
κάτοχοι τίτλου Απολυτηρίου Ενιαίου Λυκείου ή άλλου 
ισόπμου ή αντίστοιχου τίτλου Δευτεροβάθμιας Εκπαί¬ 
δευσης του εσωτερικού ή εξωτερικού που ανήκουν στις 
ακόλουθες κατηγορίες: ι) οι κάτοχοι Απολυτηρίου Ενιαίου 
Λυκείου ή οι συμμετέχοντας στις Γενικές Εξετάσεις, ϋ) 
οι φοιτητές σε Πανεπιστήμια ή αντίστοιχα αναγνωρι¬ 
σμένα Ιδρύματα του εξωτερικού, ίϋ) οι φοιτητές ελλη¬ 
νικών Α.Ε.Ι. ή Τ.Ε.Ι., ίν) οι πτυχιούχοι Α.Ε.Ι. ή Τ.Ε.Ι., ν) 
λοιποί υποψήφιοι. Σε περίπτωση που οι υποψήφιοι υ¬ 
περβαίνουν τον αριθμό των θέσεων, γίνονται δεκτοί 
κατά προτεραιότητα, με απόφαση της Συνέλευσης του 
Π.Σ.Ε., υποψήφιοι από τις κατηγορίες αυτές κατά τα 
ποσοστά που ορίζονται στην περίπτωση ζ. 
ε) Η επιλογή για κάθε κατηγορία υποψηφίων γίνεται 

με βάση τα ακόλουθα αντικειμενικά κριτήρια και ανάλογα 
με το συντελεστή βαρύτητας αυτών: 

ί. Για τους κατόχους Απολυτηρίου Ενιαίου Λυκείου ή 
για τους συμμετέχοντας στις Γενικές Εξετάσεις λαμ- 
βάνονται υπόψη η ηλικία (18 μέχρι 25 ετών), ο βαθμός 
απολυτηρίου Ενιαίου Λυκείου ή άλλου ισότιμου ή αντί¬ 
στοιχου τίτλου Δευτεροβάθμιας Εκπαίδευσης του εσω¬ 
τερικού ή του εξωτερικού, ο βαθμός Γενικών Εξετάσεων, 
τα έτη εκτός αγοράς εργασίας, τα έτη επαγγελματικής 
προϋπηρεσίας και τα έτη μεταλυκειακής εκπαίδευσης. 

ϋ. Για τους φοιτητές εξωτερικού λαμβάνονται υπόψη 
ο βαθμός Απολυτηρίου Ενιαίου Λυκείου ή άλλου ισότιμου 
ή αντίστοιχου τίτλου Δευτεροβάθμιας Εκπαίδευσης του 
εσωτερικού ή εξωτερικού, ο βαθμός των Γενικών Εξε¬ 
τάσεων και ο αριθμός μαθημάτων επιτυχούς φοίτησης 
στην Τριτοβάθμια Εκπαίδευση. 

ϋί. Για τους φοιτητές ελληνικών Α.Ε.Ι. ή Τ.Ε.Ι. λαμ- 
βάνονται υπόψη ο βαθμός Απολυτηρίου Ενιαίου Λυκείου 
ή άλλου ισότιμου ή αντίστοιχου τίτλου Δευτεροβάθμιας 
Εκπαίδευσης του εσωτερικού ή εξωτερικού, ο βαθμός 
των Γενικών Εξετάσεων, ο μέσος όρος βαθμολογίας 
στην Τριτοβάθμια Εκπαίδευση και ο αριθμός μαθημάτων 
επιτυχούς φοίτησης στην Τριτοβάθμια Εκπαίδευση. 

ίν. Για τους πτυχιούχους Α.Ε.Ι. ή Τ.Ε.Ι. λαμβάνονται 
υπόψη η ηλικία (26 μέχρι 40 ετών), ο βαθμός πτυχίου, 
τα έτη εκτός αγοράς εργασίας και τα έτη επαγγελμα¬ 
τικής προϋπηρεσίας. 

ν. για τους λοιπούς υποψηφίους που δεν ανήκουν 
στις παραπάνω κατηγορίες λαμβάνονται υπόψη η ηλικία 
(26 μέχρι 40 ετών), ο βαθμός τίτλου απόλυσης από 
Λύκειο Δευτεροβάθμιας Εκπαίδευσης ή άλλου ισότιμου 
ή αντίστοιχου τίτλου Δευτεροβάθμιας Εκπαίδευσης του 
εσωτερικού ή εξωτερικού, τα έτη εκτός αγοράς εργα¬ 
σίας, τα έτη επαγγελματικής προϋπηρεσίας και τα έτη 
μεταλυκειακής εκπαίδευσης. 

στ) Τέλη εγγραφής και φοίτησης μπορούν να επι¬ 
βληθούν στους φοιτητές των Π.Σ.Ε., που έχουν συ¬ 
μπληρώσει το 25ο έτος της ηλικίας τους, με απόφαση 
του Υπουργού Εθνικής Παιδείας και Θρησκευμάτων, 
ύστερα από γνώμη της Συνέλευσης του Π.Σ.Ε., για 
κάλυψη λειτουργικών τους δαπανών. 

ζ) Με απόφαση του Υπουργού Εθνικής Παιδείας και 
Θρησκευμάτων, που δημοσιεύεται στην Εφημερίδα της 
Κυβερνήσεως, καθορίζονται η διαδικασία κατάρτισης και 
έγκρισης των Π.Σ.Ε., ο τρόπος συγκρότησης και λει¬ 
τουργίας της διοίκησής τους, οι αρμοδιότητες των 
οργάνων αυτής, η οργάνωση και λειτουργία των Π.Σ.Ε., 
τα ποσοστά των κατηγοριών υποψηφίων που γίνονται 
κατά προτεραιότητα δεκτοί στα Π.Σ.Ε., ο τρόπος κα¬ 
θορισμού των συντελεστών βαρύτητας των κριτηρίων 
εισαγωγής στα Π.Σ.Ε. κάθε κατηγορίας υποψηφίων, οι 
προϋποθέσεις, η διαδικασία εγγραφής και φοίτησης των 
υποψηφίων στα Π.Σ.Ε., η οργανωτική και διοικητική 
υποστήριξη των Π.Σ.Ε. και κάθε άλλο σχετικό θέμα. 

7. Απόφοιτοι Λυκείου που θα διαγωνισθούν για την 
εισαγωγή στην Τριτοβάθμια Εκπαίδευση με το άύστημα 
των καταργούμενων Γενικών Εξετάσεων μέχρι το 1999 
μπορούν να επαναδιαγωνισθούν για τα δύο επόμενα 
ακαδημαϊκά έτη, προκειμένου να εγγραφούν σε ποσοστά 
θέσεων των Α.Ε.Ι. και Τ.Ε.Ι., που καθορίζονται με α¬ 
πόφαση του Υπουργού Εθνικής Παιδείας και Θρησκευ¬ 
μάτων, ανάλογα με τον αριθμό των υποψηφίων της 
κατηγορίας αυτής σε σχέση με το συνολικό αριθμό 
υποψηφίων για την Τριτοβάθμια Εκπαίδευση. 

8. Το σύστημα εισαγωγής σπουδαστών στην Τριτο¬ 


βάθμια Εκπαίδευση διατηρείται σε ισχύ για την εφαρμογή 
των άρθρων 15, 16 και 17 του ν. 2190/1994 (ΦΕΚ 28 
Α) και για τη διεξαγωγή διαγωνισμού υποψηφίων εκ¬ 
παιδευτικών του άρθρου 6 του παρόντος νόμου. 

Άρθρο 3 

Ολοήμερο Νηπιαγωγείο 

1. Καθιερώνεται η λειτουργία του Ολοήμερου Νηπια¬ 
γωγείου, σκοπός του οποίου είναι η αναβάθμιση της 
προσχολικής αγωγής και η ολοκληρωμένη προετοιμασία 
των νηπίων για το Δημοτικό Σχολείο, η ενίσχυση του 
ρόλου της κρατικής μέριμνας με στόχο τη μείωση των 
μορφωτικών και κοινωνικών διακρίσεων και η εξυπηρέ¬ 
τηση των εργαζόμενων γονέων. 

2. Το Ολοήμερο Νηπιαγωγείο λειτουργεί επί οκτώ (8) 
ώρες τουλάχιστον ημερησίως. Σε κάθε Ολοήμερο Νη¬ 
πιαγωγείο τοποθετούνται και υπηρετούν δύο νηπιαγωγοί, 
τακτικοί ή αναπληρωτές. 

3. Με απόφαση του Υπουργού Εθνικής Παιδείας και 
Θρησκευμάτων, που εκδίδεται ύστερα από γνώμη του 
Παιδαγωγικού Ινστιτούτου, καθορίζεται το πρόγραμμα 
διδασκαλίας και δημιουργικής απασχόλησης, που εφαρ¬ 
μόζεται στο Ολοήμερο Νηπιαγωγείο, καθώς και το 
ωράριο εργασίας, τα καθήκοντα και οι υποχρεώσεις των 
νηπιαγωγών του Ολοήμερου Νηπιαγωγείου. Με όμοια 
απόφαση, που εκδίδεται ύστερα από εισήγηση των 
Διευθύνσεων Πρωτοβάθμιας Εκπαίδευσης, μετατρέπο- 
νται σταδιακά τα λειτουργούντα Νηπιαγωγεία σε Ολοή¬ 
μερα Νηπιαγωγεία, εφόσον εξασφαλίζονται οι προϋπο¬ 
θέσεις λειτουργίας αυτών σε διδακτικό προσωπικό και 
υλικοτεχνική υποδομή. 

Άρθρο 4 

Ολοήμερο Δημοτικό Σχολείο 

1. Καθιερώνεται η λειτουργίο του Ολοήμερου Δημο¬ 
τικού Σχολείου, σκοπός του οποίου είναι: 

α) η υποχρεωτική εφαρμογή του οικείου προγράμματος 
διδασκαλίας μαθημάτων, 

β) η προαιρετική εφαρμογή προγραμμάτων μελέτης 
των μαθημάτων της επόμενης ημέρας και προγραμμάτων 
δημιουργικής απασχόλησης και 
γ) η προαιρετική εφαρμογή προγραμμάτων ενισχυτικής 
διδασκαλίας σε μαθητές που παρουσιάζουν μαθησιακές 
δυσκολίες. 

2. Τα προαιρετικά προγράμματα μελέτης των μαθη¬ 
μάτων της επόμενης ημέρας και δημιουργικής απασχό¬ 
λησης παρακολουθούν κατά προτίμηση μαθητές των 
οποίων οι γονείς είναι εργαζόμενοι, είτε του ίδιου 
σχολείου είτε γειτονικών σχολείων, εφόσον είναι δυνατή 
η πρόσβασή τους σε αυτό. 

3. Τα προαιρετικά προγράμματα ενισχυτικής διδασκα¬ 
λίας παρακολουθούν μαθητές του ίδιου ή γειτονικών 
σχολείων, με μαθησιακές δυσκολίες, που υποδεικνύονται 
από τους οικείους συλλόγους διδασκόντων. 

4. Για την εφαρμογή των πρόσθετων προγραμμάτων 
στα Ολοήμερα Δημοτικά Σχολεία προσλαμβάνονται προ¬ 
σωρινοί αναπληρωτές πλήρους ή μειωμένου ωραρίου 
διδασκαλίας ή ανατίθεται υπερωριακή εργασία σε τα¬ 
κτικούς εκπαιδευτικούς του ίδιου ή γειτονικού σχολείου. 

Γ ια την ανάθεση υπερωριακής διδασκαλίας, τα όργανα, 
το είδος, το όριο των εβδομαδιαίων ωρών και το ύψος 
της αποζημίωσης, εφαρμόζονται οι διατάξεις που ι¬ 
σχύουν για την ανάθεση υπερωριακής διδασκαλίας στους 

εκπαιδευτικούς της Δευτεροβάθμιας Εκπαίδευσης. Επί¬ 
σης. είναι δυνατή η διάθεση εκπαιδευτικών Πρωτοβάθ¬ 
μιας Εκπαίδευσης, του ίδιου ή γειτονικού σχολείου, για 
συμπλήρωση του υποχρεωτικού ωραρίου διδασκαλίας. 

5. Με απόφαση του Υπουργού Εθνικής Παιδείας και 
Θρησκευμάτων, που εχδίδεται ύστερα από εισήγηση 
του Παιδαγωγικού Ινστιτούτου, καθορίζονται τα προ¬ 
γράμματα του Ολοήμερου Δημοτικού Σχολείου και με 
όμοια απόφαση, που εκδίδεται ύστερα από εισήγηση 
των Διευθύνσεων Πρωτοβάθμιας Εκπαίδευσης, ορίζονται 
τα Δημοτικά Σχολεία που λειτουργούν ως Ολοήμερα, 
εφόσον εξασφαλίζονται οι προϋποθέσεις λειτουργίας 
αυτών, μετά από συνεργασία με τους συλλόγους δι¬ 
δασκόντων, τους γονείς των μαθητών και τους Ο.Τ.Α., 

Άρθρο 5 

Σχολεία Δεύτερης Ευκαιρίας 

1. Με κοινή απόφαση του Υπουργού Εθνικής Παιδείας 
και Θρησκευμάτων και Οικονομικών μπορεί να ιδρύονται 
Σχολεία Δεύτερης Ευκαιρίας, για έγγραφη και φοίτηση 
σε αυτά των νέων που έχουν υπερβεί το 18ο έτος της 
ηλικίας τους και δεν έχουν συμπληρώσει την υποχρεω¬ 
τική εννιάχρονη εκπαίδευση. 

2. Η ίδρυση των Σχολείων Δεύτερης Ευκαιρίας γίνεται 
ύστερα από εισήγηση του Ινστιτούτου Διαρκούς Εκπαί¬ 
δευσης Ενηλίκων (Ι.Δ.ΕΚ.Ε.) και μετά από συνεργασία 
με τους οικείους Ο.Τ.Α. για την εξασφάλιση των προϋ¬ 
ποθέσεων λειτουργίας αυτών. 

3. Στα Σχολεία Δεύτερης Ευκαιρίας εφαρμόζονται 
ειδικά προγράμματα ταχύρρυθμης δημοτικής και γυμνα¬ 
σιακής εκπαίδευσης, η έκταση και το περιεχόμενο των 
οποίων καθορίζονται με απόφαση του Υπουργού Εθνικής 
Παιδείας και Θρησκευμάτων, που εκδίδεται ύστερα απο 
εισήγηση του Ι.Δ.ΕΚ.Ε. και γνώμη του Παιδαγωγικού 
Ινστιτούτου. 

4 Στα Σχολεία Δεύτερης Ευκαιρίας διδάσκουν εκ¬ 
παιδευτικοί Πρωτοβάθμιας και Δευτεροβάθμιας Εκπαί¬ 
δευσης με απόσπαση ολική ή μερική ή και με ανάθεση 
υπερωριακής διδασκαλίας. Κατά τα λοιπά, εφαρμόζονται 
οι διατάξεις για ανάθεση υπερωριακής διδασκαλίας στα 
Ολοήμερα Δημοτικά Σχολεία και Γυμνάσια. Επίσης, είναι 
δυνατή η πρόσληψη προσωρινών αναπληρωτών και 
ωρομίσθιων εκπαιδευτικών. 

5. Στους αποφοίτους των Σχολείων Δεύτερης Ευ¬ 
καιρίας χορηγείται απολυτήριος τίτλος, ισότιμος προς 
το απολυτήριο του Δημοτικού ή του Γυμνάσιου, κατα 
περίπτωση. 

Άρθρο 6 

Διορισμοί εκπαιδευτικών Πρωτοβάθμιας 
και Δευτεροβάθμιας Εκπαίδευσης 

1. Την 31η Δεκεμβρίου 1997 κλείνουν οι πίνακες των 
διοριστέων εκπαιδευτικών Πρωτοβάθμιας και Δευτερο¬ 
βάθμιας Εκπαίδευσης. Οι υποψήφιοι, που έχουν υποβάλει 
ή θα υποβάλλουν μέχρι την ημερομηνία αυτή αιτήσεις 
διορισμού, εγγράφονται στους πίνακες διοριστέων, συμ- 
φωνα με τις διατάξεις του άρθρου 15 του ν. 1566/1985 
(φΕΚ 167 Α'). 

2 Κατά τα έτη 1998 μέχρι και 2002 οι διορισμοί 
εκπαιδευτικών στην Πρωτοβάθμια και Δευτεροβάθμια 
Εκπαίδευση γίνονται κατά ένα ποσοστό των πληρου- 
μενων οργανικών θέσεων από τους εγγεγραμμένους 
στους πίνακες διοριστέων και κατά σειρά έγγραφης 


τους σε αυτούς και κατά το υπόλοιπο από τους μετέ¬ 
χοντας επιτυχώς σε διαγωνισμό, που διεξάγεται κατά 
τις επόμενες παραγράφους του παρόντος άρθρου και 
κατά την αξιολογική κατάταξη αυτών στους πίνακες 
επιτυχίας. Τα ποσοστά διορισμού από κάθε κατηγορία 
ορίζονται, για το έτος 1998 σε 80% και 20%, για το 
έτος 1999 σε 60% και 40%, για το έτος 2000 σε 40% 
και 60%, για το έτος 2001 σε 20% και 80%, για το 
έτος 2002 σε 10% και 90%, αντίστοιχα, και από το 
έτος 2003 οι διορισμοί εκπαιδευτικών γίνονται αποκλει¬ 
στικά από πίνακες που καταρτίζονται ύστερα από δια¬ 
γωνισμό. 

3. Το Ανώτατο Συμβούλιο Επιλογής Προσωπικού προ¬ 
κηρύσσει και διενεργεί, ανά διετία, με αφετηρία το έτος 
1998, διαγωνισμό για την κατάρτιση πίνακα διοριστέων 
εκπαιδευτικών στα σχολεία Πρωτοβάθμιας και Δευτε¬ 
ροβάθμιας Εκπαίδευσης, κατά κλάδους και ειδικότητες 
που ισχύει για μία διετία. Με απόφαση των Υπουργών 
Εθνικής Παιδείας και Θρησκευμάτων και Εσωτερικών, 
Δημόσιας Διοίκησης και Αποκέντρωσης, καθορίζονται 
τα γνωστικά αντικείμενα που εξετάζονται κατά το δια¬ 
γωνισμό, καθώς και η ύλη αυτών κατα ειδικότητες. 

4. Δεκτοί στο διαγωνισμό είναι οι έχοντες τα ειδικά 
τυπικά προσόντα διορισμού στην Πρωτοβάθμια και Δευ¬ 
τεροβάθμια Εκπαίδευση, κατά τις διατάξεις των άρθρων 
12 13 και 14 του ν. 1566/1985, καθώς και Πιστοποιητικό 
Παιδαγωγικής και Διδακτικής Επάρκειας, που χορηγείται 
από τα Α.Ε.Ι., ανεξάρτητα εάν είναι εγγεγραμμένοι 
στους πίνακες διοριστέων του ν. 1566/1985. Στο δια¬ 
γωνισμό γίνονται δεκτοί, χωρίς Πιστοποιητικό Παιδα 
γωγικής και Διδακτικής Επάρκειας, οι έχοντες πτυχίο 
Παιδαγωγικών Τμημάτων Δημοτικής Εκπαίδευσης και 
Νηπιαγωγών και των Τμημάτων Φιλοσοφίας, Παιδαγω¬ 
γικής και Ψυχολογίας ή Φιλοσοφίας και Κοινωνικών 
Σπουδών των Α.Ε.Ι. ή πτυχίο της Παιδαγωγικής Τεχνικής 
Σχολής της Σχολής Εκπαιδευτικών Λειτουργών Επαγ¬ 
γελματικής Τεχνικής Εκπαίδευσης και της Ανωτέρας 
Σχολής Εκπαιδευτικών Τεχνολόγων Μηχανικών (ΠΑ.ΤΕ.4. 
και Α.Σ.Ε.ΤΕ.Μ. της Σ.Ε.Λ.Ε.Τ.Ε.), καθώς «αι οι εγγε¬ 
γραμμένοι στους πίνακες διοριστέων του ν. ΐ56ο/19οο 
και έχοντες διδακτορικό δίπλωμα στις επιστήμες της 
Αγωγής ή τίτλο μεταπτυχιακών σπουδών στις επιστήμες 

της Αγωγής. . 

5. Οι επιτυχάντες στο διαγωνισμό κατατάσσονται κατα 

τη σειρά της βαθμολογίας τους σε πίνακες επιτυχίας, 
οι οποίοι δημοσιεύονται στην Εφημερίδα της Κυβερνη- 
σεως. Από τους πίνακες αυτούς γίνονται οι διορισμοί 
στα σχολεία της Πρωτοβάθμιας και Δευτεροβάθμιας 
Εκπαίδευσης κατά την απόλυτη σειρά των υποψήφιων 
και με βάση τις δηλούμενες προτιμήσεις τους. Επιτυ- 
χόντες θεωρούνται εκείνοι των οποίων ο βαθμός σε 
κάθε μάθημα αντιστοιχεί σε ποσοστό τουλάχιστον 70/ο 
της προβλεπάμενης ανώτατης βαθμολογίας. 

Στους διαγωνισμούς που θα διενεργηθούν κατά τη 
διάρκεια της πενταετίας 1998-2002, η συνολική βαθ¬ 
μολογία των επιτυχόντων στο διαγωνισμό που υπηρε 
τησαν ως προσωρινοί αναπληρωτές και ωρομίσθιοι εκ¬ 
παιδευτικοί στα δημόσια σχολεία Πρωτοβάθμιας και 
Δευτεροβάθμιας Εκπαίδευσης, εφόσον έχουν συμπλη¬ 
ρώσει προϋπηρεσία δύο (2) τουλάχιστον διδακτικών 
ετών με πλήρες διδακτικό ωράριο, προσαυξάνεται με 
ποσοστό δύο τοις εκατό (2%) για κάθε διδακτικό έτος. 
Στις περιπτώσεις διδακτικής προϋπηρεσίας με μειωμένο 
ωράριο γίνεται αναγωγή στο υποχρεωτικό εβδομαδιαίο 
ωράριο διδασκαλίας. Η διαμορφούμενη συνολική βαθ- 

μολογία προσδιορίζει τη σειρά εγγραφής των υποψηφίων 
στους πίνακες επιτυχίας. 

6. Με απόφαση των οικείων Α.Ε.Ι., που εγκρίνεται 
από τον Υπουργό Εθνικής Παιδείας και Θρησκευμάτων, 
καταρτίζονται στα Α.Ε.Ι. προγράμματα θεωρητικής κα¬ 
τάρτισης και πρακτικής άσκησης, διάρκειας δύο ακα¬ 
δημαϊκών εξαμήνων, τα οποία παρακολουθούν οι υπο¬ 
ψήφιοι εκπαιδευτικοί είτε κατά τη διάρκεια των βασικών 
σπουδών τους είτε μετά τη λήξη αυτών. Σε όσους 
παρακολουθούν επιτυχώς τα προγράμματα, χορηγείται 
Πιστοποιητικό Παιδαγωγικής και Διδακτικής Επάρκειας, 
το οποίο παρέχει τη δυνατότητα συμμετοχής στους 
διαγωνισμούς για την κατάρτιση πίνακα διοριστέων εκ¬ 
παιδευτικών. 

7. Από το σχολικό έτος 1998-1999. προσωρινοί α¬ 
ναπληρωτές και ωρομίσθιοι εκπαιδευτικοί προσλαμβά¬ 
νονται, κατά τα οριζόμενα στην παράγραφο 2 του 
παρόντος άρθρου, από τους πίνακες διοριστέων του 
ν. 1566/1985 και από τους εγγεγραμμένους στους 
πίνακες των επιτυχόντων στο διαγωνισμό και μη διο¬ 
ριζόμενους σε οργανικές θέσεις. Από το έτος 2003, οι 
προσλήψεις προσωρινών αναπληρωτών και ωρομίσθιων 
εκπαιδευτικών γίνονται αποκλειστικά από τους πίνακες 
των επιτυχόντων στο διαγωνισμό υποψήφιων εκπαιδευ¬ 
τικών. 

8. Επί μία πενταετία από την έναρξη ισχύος του 
παρόντος νόμου, γίνονται δεκτοί στο διαγωνισμό οι 

3. Το άρθρο 60 του ν. 1566/1985 επαναφέρεται σε 
ισχύ και η παράγραφος 2 του άρθρου αυτού αντικαθί¬ 
σταται ως εξής: 

'2. Τα διδακτικά βιβλία γράφονται με βάση τα αναλυτικά 
προγράμματα και τα προγράμματα σπουδών. Η συγ¬ 
γραφή των διδακτικών βιβλίων γίνεται είτε με προκήρυξη 
διαγωνισμού είτε με ανάθεση σε έναν ή περισσότερους 
συγγραφείς ή νομικά πρόσωπα ύστερα από πρόσκληση 
εκδήλωσης ενδιαφέροντος είτε με απευθείας ανάθεση 
σε συγγραφείς ή σε νομικά πρόσωπα ή σε ομάδες 
εκπαιδευτικών που αποσπώνται κατά κύρια απασχόληση 
και χωρίς ιδιαίτερη αμοιβή στο Π.Ι. γ,α τη συγγραφή 
ουτή. Στις ομάδες εκπαιδευτικών για τη συγγραφή των 
διδακτικών βιβλίων μπορούν να μετέχουν και σύμβουλοι 
ή πάρεδροι του Π.Ι., καθώς και άλλοι ειδικοί επιστήμονες. 

Καθιερώνεται η εισαγωγή στα σχολεία περισσότερων 
από ένσ διδακτικών βιβλίων για το μαθητή σε μαθήματα 
που αυτό κρίνεται απαραίτητο. Στην περίπτωση αυτή 
τα διδακτικά βιβλία είτε γράφονται από ειδικές συγ¬ 
γραφικές ομάδες που συγκροτούνται για κάθε βιβλίο 
με απόφαση του Συντονιστικού Συμβουλίου του Π.Ι είτε 
προέρχονται με επιλογή από το ελεύθερο εμπόριο, με 
πς διαδικασίες που προβλέπονται από το άρθρο 60 
του ν. 1566/1985. Το δικαίωμα χρήσης και εκμετάλλευσης 
των βιβλίων ανήκει στο Υπουργείο Εθνικής Παιδείας 
και Θρησκευμάτων, εκτός εαν υπάρχει αντίθετη συμ¬ 
φωνία." 


εχοντες τα τυπικά προσόντα διορισμού και χωρίς Πι¬ 
στοποιητικό Παιδαγωγικής και Διδακτικής Επάρκειας. 
Από τη συμπλήρωση της πενταετίας ο σκοπός και ο 
τρόπος λειτουργίας της ΠΑ.ΤΕ.Σ. της Σ.Ε.Λ.Ε.Τ.Ε. ε¬ 
πανακαθορίζεται με προεδρικό διάταγμα, που εκδίδεται 
με πρόταση του Υπουργού Εθνικής Παιδείας και Θρη¬ 
σκευμάτων. 

9. Κατά τα λοιπά εφαρμόζονται οι διατάξεις που 
ισχύουν για τη λειτουργία του Ανωτάτου Συμβουλίου 
Επιλογής Προσωπικού. 

Άρθρο 7 

Ρυθμίσεις για το Παιδαγωγικό Ινστιτούτο (Π.Ι.) 

1. Στους βασικούς συντελεστές της εκπαίδευσης του 
άρθρου 1 παρ. 2 του ν. 1566/1985 προστίθεται η κα¬ 
τάρτιση Ενιαίου Πλαισίου Προγράμματος Σπουδών 
(Ε.Π.Π.Σ.), το οποίο προσδιορίζει τους στόχους της 
διδασκαλίας από το δημοτικό σχολείο μέχρι και το 
λύκειο και προδιαγράφει τα πλαίσια, μέσα στα οποία 
αναπτύσσεται το περιεχόμενο των αναλυτικών προ¬ 
γραμμάτων. Το Ε.Π.Π.Σ. καταρτίζεται, ύστερα από γνώμη 
του Π.Ι., με απόφαση του Υπουργού Εθνικής Παιδείας 
και Θρησκευμάτων. 

2. Τα θέματα των άρθρων 3 παρ. 9, (περιπτώσεις 
δδ, εε ■ στστ και ζζ'), 4 παρ. 11 (περιπτώσεις ε' σΤ 
και ζ’), 5 παρ. 1 1 (περιπτώσεις β', γ, ζ\ και η ). 7 παρ. 

5 (περιπτώσεις γ, δ, η', θ' και Γ,), 8 παρ. 9 (περιπτώσεις 
β, γ, δ , η και θ'), 9 παρ. 9 (περιπτώσεις β', γ, δ, η' 
και θ'), 32 παρ. 6 (περιπτώσεις ε', στ, ζ', θ', ιβ' και ιγ') 
και 60 παρ. 8. του ν. 1566/1985 ρυθμίζονται εφεξής με 
αποφάσεις του Υπουργού Εθνικής Παιδείας και Θρη¬ 
σκευμάτων. ύστερα από εισήγηση του Παιδαγωγικού 
Ινστιτούτου με την επιφύλαξη της ισχύος της παρα¬ 
γράφου 9 του άρθρου 1 του παρόντος νόμου. Η απόφαση 
για τη ρύθμιση των θεμάτων της παραγράφου 8 του 
άρθρου 60 του ν. 1566/1985 προσυπογράφεται και απο 
τον Υπουργό Οικονομικών. 


4. Ο ειδικός λογαριασμός έρευνας του Π.Ι. λειτουργεί 
σύμφωνα με πς διατάξεις που προβλέπονται για τη 
λειτουργία των ειδικών λογαριασμών των ΑΕΙ και πς 
διατάξεις της ΚΑ 679/1996 (ΦΕΚ 826 Β'), κατά'παρέκ¬ 
κλιση των διατάξεων περί δημοσίου λογισπκού και 
προμηθειών. Όπου στο νόμο λειτουργίας των ειδικών 
λογαριασμών των Α.Ε.Ι. απαιτείται η έγκριση του Πρύ- 
.ανη ή της Συγκλήτου, για τον ειδικό λογαριασμό του 
Π.Ι. απαιτείται η έγκριση του Προέδρου ή του Συντο¬ 
νιστικού Συμβουλίου του Π.Ι. αντίστοιχα. Πρόεδρος της 
επιτροπής ερευνών του ειδικού λογαριασμού του Π.Ι. 
είναι ο Πρόεδρος του Π.Ι. ή ένας από τους ανππροέ- 
δρους, που ορίζεται με απόφαση του Συντονιστικού 
Συμβουλίου του Π.Ι.. Με απόφαση του Συντονιστικού 
Συμβουλίου του Π.Ι. μπορεί να οριστεί και ανππρόεδρος 
της επιτροπής ερευνών του ειδικού λογαριασμού. Στην 
επιτροπή ερευνών του ειδικού λογαριασμού οι ανπ- 
πρόεδροι του Π.Ι., όταν απουσιάζουν ή κωλύονται, 
αναπληρώνονται απο τους αναπληρωτές Προέδρους 
των Τμημάτων του αντίστοιχα. 

Άρθρο 8 

Αξιολόγηση του εκπαιδευτικού έργου 
Πρωτοβάθμιας και Δευτεροβάθμιας Εκπαίδευσης 

1. Ως αξιολόγηση του εκπαιδευτικού έργου Πρωτο¬ 
βάθμιας και Δευτεροβάθμιας Εκπαίδευσης νοείται η 
διαδικασία αποτίμησης της ποιότητας της παρεχόμενης 
εκπαίδευσης και του βαθμού υλοποίησης των σκοπών 
και των στόχων της, όπως αυτοί καθορίζονται από την 
ισχύουσα νομοθεσία. 

2. Η αξιολόγηση αυτή αφορά όλους τους τύπους και 
μορφές των σχολείων Πρωτοβάθμιας και Δευτεροβάθ¬ 
μιας Εκπαίδευσης. 

3. Κατά την αξιολόγηση εκπμάται η επάρκεια των 
Εκπαιδευτικών Πρωτοβάθμιας και Δευτεροβάθμιας Εκ¬ 
παίδευσης. η απόδοση των σχολικών μονάδων, καθώς 
και γενικότερα η αποτελεσματικότητα του συστήματος 

Πρωτοβάθμιας και Δευτεροβάθμιας Εκπαίδευσης σε πε¬ 
ριφερειακό και εθνικό επίπεδο. 

4 Η ως άνω αξιολόγηση του εκπαιδευτικού έργου 
Πρωτοβάθμιας και Δευτεροβάθμιας Εκπαίδευσης ασκεί¬ 
ται από τους Διευθυντές των σχολικών μονάδων, τους 
Προϊσταμένους Διευθύνσεων και Γραφείων, τους Σχο¬ 
λικούς Συμβούλους και το Σώμα Μονίμων Αξιολογητων 
(Σ.Μ.Α.) ως εξής: 

α) Ο Διευθυντής της σχολικής μονάδας συντάσσει 
αξιολογική έκθεση για τη σχολική μονάδα, την οποία 
διευθύνει και για τους εκπαιδευτικούς της σχολικής 
μονάδας. Σε όσες σχολικές μονάδες δεν εχει ορισθει 
Διευθυντής ή ο Διευθυντής κωλύεται ή ελλείπει, οι ως 
άνω εκθέσεις συντάσσονται από τον Αναπληρωτή Διευ- 

Γθ Προϊστάμενος Διεύθυνσης και οι Προϊστάμενοι 
Γραφείων συντάσσουν αξιολογική έκθεση για τον τροπο 
λειτουργίας των σχολικών μονάδων της αρμοδιοτητάς 
τους για τους Διευθυντές των εν λογω σχολικών 
πανάδων και για το εκπαιδευτικό προσωπικό που υπη¬ 
ρετεί με οποιονδήποτε τρόπο στη Διεύθυνση Εκπαί¬ 
δευσης ή στα Γραφεία Εκπαίδευσης αντίστοιχα. Ο 
Προϊστάμενος Διεύθυνσης συντάσσει επίσης αξιολογική 
έκθεση για τους Προϊσταμένους Γραψειων Εκπαίδευσης 
και για τον Προϊστάμενο του Γ ραφείου Φυσικής Αγωγής. 

γ) Ο Σχολικός Σύμβουλος υποστηρίζει το επιστη¬ 
μονικό και εκπαιδευτικό έργο των εκπαιδευτικών της 
περιοχής ευθύνης του και συντάσσει αξιολογική εκθεση 
για θέματα που αφορούν την επιστημονική και διδακτική 
επάρκεια του εκπαιδευτικού. Σε περίπτωση που δεν 
έχει οριστεί Σχολικός Σύμβουλος ή αυτός που έχει 
ορισθει κωλύεται ή ελλείπει, οι ως άνω εκθεσεις συ- 
ντάσσονται από τον αναπληρωτή του. 

δ) Η αξιολόγηση ασκείται και από το Σώμα Μονίμων 
Αξιολογητών (Σ.Μ.Α.). 

Για το σκοπό αυτόν συνιστωνται τετρακόσιες (400) 
οργανικές θέσεις μόνιμων αξιολογητών ΠΕ κατηγορίας 
στο Υπουργείο Εθνικής Παιδείας και Θρησκευμάτων. 

Η διαδικασία πλήρωσης των ως άνω θέσεων γίνεται 
με δημόσιο διαγωνισμό. Η σχετική προκήρυξη εκ δίδεται 
από τους Υπουργούς Εσωτερικών, Δημόσιας Διοίκησης 
και Αποκέντρωσης. Οικονομικών και Εθνικής Παιδείας 
και Θρησκευμάτων και δημοσιεύεται στον ημερήσιο τύπο. 
Με την προκήρυξη καθορίζονται ο αριθμός και Π ειδι- 
Κ6,η™ τω» ϊπδ πλήρωση βίορων. τα ρπατορμενα 
δικαιολογητικά, ο χρόνος υποβολής τους, ο χρονος και 
ο τόπος διενέργειας του διαγωνισμού. Οι υποψήφιοι 
πρέπει να μην έχουν υπερβεί το 55ο έτος της ηλικίας 
τους και να έχουν ιδιαίτερα αυξημένα επιστημονικά 
προσόντα, σημαντική διδακτική προϋπηρεσία και ειδι- 
κότερο. 

ί πτυχίο Α.Ε.Ι. ή άλλο αναγνωρισμένο τίτλο της 
ημεδαπής ή της αλλοδαπής και συνεκτιμάται το μετα¬ 
πτυχιακό ή διδακτορικό δίπλωμα της ημεδαπής η ανα¬ 
γνωρισμένος ισότιμος τίτλος της αλλοδαπής η αντί¬ 
στοιχος τίτλος των Κρατών - Μελών της Ε.Ε., 

ϋ δωδεκαετή τουλάχιστον διδακτική προϋπηρεσία σε 
δημόσιο ή ιδιωτικό σχολείο Πρωτοβάθμιας ή Δευτερο¬ 
βάθμιας Εκπαίδευσης ή στην Τριτοβάθμια κπαι 
στην ημεδαπή ή στην αλλοδαπή. 

ε) Οι υποψήφιοι εξετάζονται σε θέματα που αναφε- 
ρονται στην οργάνωση, διοίκηση και λειτ ° υ Ρ γ ' α 
εκπαίδευσης, στη θεωρία και τη μεθοδολογία της: αξι 
λόγησης. καθώς και σε θέματα που αναφερονται στο 
σύνολο του γνωστικού αντικειμένου της ειδικότητάς 


τους, όπως προβλέπεται στα αναλυτικά προγράμματα 
των σχολείων. Οι υποψήφιοι επιλέγονται με γραπτή 
εξέταση και δημόσια συνέντευξη. 

στ) Με κοινή απόφαση των Υπουργών Εσωτερικών. 
Δημόσιας Διοίκησης και Αποκέντρωσης. Εθνικής Παι¬ 
δείας και Θρησκευμάτων και Οικονομικών, που δημο¬ 
σιεύεται στην Εφημερίδα της Κυβερνήσεως. καθορίζο¬ 
νται τα ειδικότερα κριτήρια επιλογής, η σύνδεση και η 
συγκρότηση της εξεταστικής επιτροπής, ο τρόπος και 
η διαδικασία εξέτασης, η αποζημίωση των μελών της 
εξεταστικής επιτροπής, η εξεταζόμενη υλη, ο τροπος 
βαθμολόγησης κα: γενικά κάθε θέμα που αφορά την 
οργάνωση και τη διαδικασία εξέτασης των μόνιμων 
αξιολογητών. 

ζ) Για την εποπτεία. τον έλεγχο και το συντονισμό 
των μελών του Σ.Μ.Α. και των Σχολικών Συμβούλων 
συνιστάται Επιτροπή Αξιολόγησης Σχολικής Μονάδάς 
(Ε Α Σ Μ ) με θητεία, αποτελούμενη από προσωπικότη¬ 
τες κύρους που διορίζονται με απόφαση του Υπουργού 
Εθνικής Παιδείας και Θρησκευμάτων, ύστερα απο γνώμη 
της Κοινοβουλευτικής Επιτροπής των Μορφωτικών Υ¬ 
ποθέσεων της Βουλής. Η ως άνω Επιτροπή υπάγεται 
στον Υπουργό Εθνικής Παιδείας και Θρησκευμάτων. Με 
την ίδια απόφαση, ο Υπουργός Εθνικής Παιδείας και 
Θρησκευμάτων ορίζει τον Πρόεδρό και το Γραμματέα 
της Ε.Α.Σ.Μ.. 

η) Έργο των μελών του Σ.Μ.Α. είναι ιδίως, 
ι) Η αξιολόγηση της σχολικής μονάδας και των εκ¬ 
παιδευτικών με αποκλειστική ευθύνη τους- 

ϋ) Η σύνταξη των ερωτηματολογίων αξιολόγησης κάθε 
σχολικής μονάδας· 

ίϋ) Η αξιολόγηση των στελεχών εκπαίδευσης και των 
κέντρων, μονάδων και υπηρεσιών υποστήριξης της εκ¬ 
παίδευσης και η σύνταξη σχετικής έκθεσης που υπο¬ 
βάλλεται στην Ε.Α.Σ.Μ. 

ιν) Ο έλεγχος της ακρίβειας κατά τη συμπλήρωσή 
των ερωτηματολογίων από τους μαθητές 

ν) Η σύνταξη γενικής έκθεσης αξιολόγησης και η 

υποβολή της στην Ε.Α.Σ.Μ. 

νί) Η παραπομπή προς τα αρμόδια όργανα για την 
επιβολή οποιοσδήποτε πειθαρχικής ποινής στους εκ¬ 
παιδευτικούς. . 

θ) Για τη μονιμοποίηση, την εξέλιξη και την επιλ γη 

σε θέσεις στελεχών της εκπαίδευσης απαιτείται προη¬ 
γούμενη έκθεση των μόνιμων αξιολογητών. Κατα τη 
σύνταξη της τελικής έκθεσης αξιολόγησης των εκπαι 
δευτικών από τους μόνιμους αξιολογητές λαμβάνονται 
υπόψη και οι εκθέσεις της εσωτερικής τους αξιολόγησης. 

ι) Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
καθορίζονται οι όροι και η διαδικασία της μονιμοποίησης 
των εκπαιδευτικών Πρωτοβάθμιας και Δευτεροβάθμιας 
Εκπαίδευσης, η υπηρεσιακή τους εξέλιξη, καθώς και οι 
εγγυήσεις που παρέχονται στους αξιολογούμενους σε 
σχέση με πς εκθέσεις αξιολόγησής τους και η διαδικασία 

οριστικοποίησης αυτών. ππ,κρίπΓ 

■α) Με αποφάσεις του Υπουργού Εθνικής Παιδείας 

και Θρησκευμάτων, που δημοσιεύοντα. στην Εφημερίδα 
της Κυβερνήσεως, καθορίζονται η συγκρότηση, η σύν¬ 
θεση. η οργάνωση, η λειτουργία και η θητεία της 
Ε Α Σ Μ η διοικητική υποστήριξη του Σ.Μ.Α., τα ειοι- 
κότερα καθήκοντα των αξιολογητών και των μελών της 
Ε.Α.Σ.Μ. η διαδικασία, ο τύπος, ο χρονος. το περιε¬ 
χόμενο της αξιολόγησης, καθώς και κάθε άλλη αναγκαία 
λεπτομέρεια για την αξιολόγηση. 

ιβ) Με προεδρικό διάταγμα, που εκδίδεται με πρόταση 
των Υπουργών Εθνικής Παιδείας και Θρησκευμάτων, 
Εσωτερικών, Δημόσιας Διοίκησης και Αποκέντρωσης και 
Οικονομικών, καθορίζονται οι αποδοχές των αξιολογη- 
τών και των μελών της Ε.Α.Σ.Μ. και η υπηρεσιακή τους 
κατάσταση. 

Άρθρο 9 

Περιφερειακά Κέντρα Στήριξης 
Εκπαιδευτικού Σχέδιασμού 

1. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Εθνικής Παιδείας και 
Θρησκευμάτων, ιδρύονται δεκατρία (13) Κέντρα Στήρι¬ 
ξης του Εκπαιδευτικού Σχεδιασμού ένα σε κάθε Περι¬ 
φέρεια (ΠΕ.ΚΕ.Σ.Ε.Σ.). 

2. Έργο των ΠΕ.ΚΕ.Σ.Ε.Σ. είναι η συλλογή και επε¬ 
ξεργασία στοιχείων, που διευκολύνουν την αποτίμηση 
του εκπαιδευτικού έργου και τον εκπαιδευτικό σχεδίασμά 
Πρωτοβάθμιας και Δευτεροβάθμιας Εκπαίδευσης. 

3. Με το ίδιο προεδρικό διάταγμα, καθορίζονται η 
έδρα, η στελέχωση, οι αποδοχές, η υπηρεσιακή κατά¬ 
σταση των μελών, τα ειδικότερα καθήκοντα και κάθε 
θέμα σχετικό με την οργάνωση και λειτουργία των 
ΠΕ.ΚΕ.Σ.Ε.Σ. και του εν γένει περιφερειακού εκπαιδευ¬ 
τικού σχεδιασμού. 

Άρθρο 10 

Σχολικός Επαγγελματικός Προσανατολισμός 

1. Ο Σχολικός Επαγγελματικός Προσανατολισμός 
(Σ.Ε.Π.) στοχεύει στην παροχή βοήθειας προς τους 
μαθητές κατά τα διάφορα στάδια της ανάπτυξής τους, 
ώστε να συνειδητοποιήσουν τις κλίσεις τους, να ανα¬ 
πτύξουν τις δεξιότητές τους και να διεκδικήσουν τη 
συμμετοχή τους στο κοινωνικό γίγνεσθαι. 

2. α) Το κατά τις διατάξεις του άρθρου 16 του ν. 
2224/1994, Εθνικό Κέντρο Επαγγελματικού Προσανα¬ 
τολισμού (Ε.Κ.Ε.Π.) με έδρα την Αθήνα, τελεί υπό την 
εποπτεία των Υπουργών Εθνικής Παιδείας και Θρη¬ 
σκευμάτων και Εργασίας και Κοινωνικών Ασφαλίσεων. 

β) Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Παιδείας και Θρησκευμάτων 
και Εργασίας και Κοινωνικών Ασφαλίσεων, ρυθμίζονται 
οι σκοποί του Κέντρου, η συγκρότηση, η σύνθεση, η 
θητεία και οι αρμοδιότητες του Διοικητικού του Συμ¬ 
βουλίου, καθώς και οι πόροι και θέσεις του προσωπικού 
του. 

γ) Με κοινές αποφάσεις των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Παι¬ 
δείας και Θρησκευμάτων και Εργασίας και Κοινωνικών 
Ασφαλίσεων, που εκδίδονται ύστερα από πρόταση του 
Διοικητικού Συμβουλίου του Ε.Κ.Ε.Π. και δημοσιεύονται 
στην Εφημερίδα της Κυβερνήσεως, ρυθμίζονται όλα τα 
θέματα που αφορούν την εσωτερική λειτουργία του 
Διοικηπκού Συμβουλίου και του Κέντρου. Με όμοιες 
αποφάσεις καθορίζονται οι προϋποθέσεις λειτουργίας 
των εταιρειών του Αστικού Κώδικα και του Εμπορικού 
Νόμου, οι οποίες παρέχουν υπηρεσίες επαγγελματικού 
προσανατολισμού, καθώς επίσης η πιστοποίηση της 


επάρκειας των Στελεχών Επαγγελματικού Προσανατο¬ 
λισμού και η τήρηση αντίστοιχων μητρώων και καταρ¬ 
τίζονται οι ακόλουθοι κανονισμοί: 

ί. Κανονισμοί οργάνωσης, λειτουργίας και κατάστασης 
προσωπικού του Ε.Κ.Ε.Π. 
ϋ. Κανονισμός λειτουργίας του Δ.Σ.' 
ϋί. Κανονισμός οικονομικής διαχείρισης, προμηθειών, 
ελέγχου και λοιπών θεμάτων διοικητικής μέριμνας· 
ίν. Κανονισμός ανάθεσης και εκτέλεσης μελετών, 
προγραμμάτων και κάθε είδους υπηρεσιών, σχετικά με 
την πραγματοποίηση των σκοπών του και τη λειτουργία 
του. 

3. α) Για τη διάδοση του θεσμού του σχολικού επαγ¬ 
γελματικού προσανατολισμού στην επικράτεια ιδρύονται 
εξήντα οκτώ (68) Κέντρα Συμβουλευτικής-Προσανατο- 
λισμού (ΚΕ.ΣΥ.Π.) στις έδρες των νομών, ένα (1) Κέντρο 
στο Παιδαγωγικό Ινστιτούτο, ένα (1) Κέντρο στη Διεύ¬ 
θυνση Σπουδών Δευτεροβάθμιας Εκπαίδευσης του Υ¬ 
πουργείου Εθνικής Παιδείας και Θρησκευμάτων και δια¬ 
κόσια (200) Γραφεία Σ.Ε.Π. σε ισάριθμα σχολεία της 
χώρας. Τα νομαρχιακά ΚΕ.ΣΥ.Π. και τα γραφεία Σ.Ε.Π. 
υπάγονται στην αρμοδιότητα του Υπουργείου Εθνικής 
Παιδείας και Θρησκευμάτων και χρηματοδοτούνται από 
τον τακτικό προϋπολογισμό του Υπουργείου Εθνικής 
Παιδείας και Θρησκευμάτων. 

β) Με προεδρικό διάταγμα, που εκδίδεται με πρόταση 
των Υπουργών Εθνικής Παιδείας και Θρησκευμάτων, 
Εσωτερικών, Δημόσιας Διοίκησης και Αποκέντρωσης και 
Οικονομικών, καθορίζονται οι ειδικότεροι σκοποί και των 
Γραφείων Σ.Ε.Π., οι θέσεις, τα καθήκοντα και οι απο¬ 
δοχές του προσωπικού τους, η οργάνωση και λειτουργία 
τους, ο αριθμός των ΚΕ.ΣΥ.Π. ανά νομό, καθώς και τα 
σχολεία στα οποία θα λειτουργούν τα Γ ραφεία Σ.Ε.Π.. 

Αρθρο 11 
Έναρξη ισχύος 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως, εκτός εάν ορίζεται διαφορε¬ 
τικά από τις επί μέρους διατάξεις του. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 19 Σεπτεμβρίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΠηΈΜΚΟΝ. ΔΗΜΟΣΙΑΣ 

ΔΙΟΚΗΣΗΣ ΚΑΙ ΑΠΟΚΕΝΤΡΩΣΗΣ ΟΚΟΝΟΜΚΟΝ 

ΑΛ_ ΠΑΠΑΔΟΠΟΥΛΟΣ Γ. ΠΛΠΑΝΤΟΝΙΟΥ 

ΕΘΝΚΚΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΕΡΓΑΣΙΑΣ ΚΑΙ ΚΟΜ. ΑΣΦΑΛΙΣΕΩΝ 

Γ. ΑΡΣΕΝΗΣ Μ. ΠΑΠΑίΟΑΝΝΟΥ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 19 Σεπτεμβρίου 1997 

Ο ΕΠ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔ1ΣΤΡΙΟΥ 34 * ΑΘΗΝΑ 104 32 .ΤΕΙ-ΕΧ 223211 ΥΡΕΤ ΟΒ . ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαο. "Ολγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

I 


ΤΙΜΗ ΦΥΛΛΩΝ 

ΕΦΗΜΕΡ1Δ0Σ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δρχ- 

Β' (Υπουργικές αποφάσεις κ.τλ.) 

50.000 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

“ 

Δ' (Απαλλοτριώσεις, πολεοδομία κτλ.) 

50.000 

2.500 

» 

Αναπτυξιακών Πράξεων (Τ.Α.Π.Σ.) 

25.000 

1.250 

» 

Ν-Π-Λ-Α- (Διορισμοί κ.τλ. προσωπικού Ν.Π.Δ.Δ.) 

10.000 

500 

» 

Παράρτημα (Πίνακες εππυχόντων διαγωνισμών) 

5.000 

250 

** 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 

»> 

Ανώτατου Ειδικού Δικαστηρίου (Α.Ε.Δ.) 

3.000 

150 

» 

Ανωνύμων Εταιρειών & Ε.Π.Ε. 

250.000 

12.500 

>1 

Προκηρύξεων Α.Σ.Ε.Π. 

10.000 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 

>· 


*·Οι συνδρομές του εσωτερικού προπληρώνονται στα Δημόσια Ταμείαπου δίδουν αποδεικτικό είσπραξης (διπλότυπο) 1 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επααγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινό από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












